জর্জ শার্পাক

জর্জ শার্পাক ( আ-ধ্ব-ব: [ʃaʁpak]; জন্মনাম ইয়ের্ঝি খার্পাক; ৮ই মার্চ, ১৯২৪ – ২৯শে সেপ্টেম্বর, ২০১০, প্যারিস, ফ্রান্স) একজন পোলীয়-ইহুদি বংশোদ্ভূত ফরাসি পদার্থবিজ্ঞানী। তিনি ১৯৯২ সালে পদার্থবিজ্ঞানে নোবেল পুরস্কার লাভ করেন।French Nobel physics laureate Georges Charpak dies at 86   Earthtimes. 30 September 2010. Retrieved 30 September 2010 অতিপারমাণবিক কণা শনাক্তকারক, বিশেষত বহুতারবিশিষ্ট আনুপাতিক প্রকোষ্ঠ উদ্ভাবনের জন্য তাঁকে এই সম্মান প্রদান করা হয়। যখন দ্রুতগতিতে ধাবমান অতিপারমাণবিক কণাসমূহ পরস্পরের সাথে সংঘর্ষে লিপ্ত হয়, তখন নতুন অনেক অতিপারমাণবিক কণার বর্ষণের সৃষ্টি হয়। এই নতুন কণাগুলি পদার্থের ক্ষুদ্রতম গাঠনিক উপাদানগুলি সম্পর্কে জানতে গুরুত্বপূর্ণ ভূমিকা পালন করে। ১৯৬৮ সালে শার্পাকের উদ্ভাবিত বহুতারবিশিষ্ট আনুপাতিক প্রকোষ্ঠটি এই নতুন কণাগুলিকে শনাক্ত করতে অতীতের তুলনায় অনেক বেশি কার্যকর ছিল। একটি বহুতারবিশিষ্ট প্রকোষ্ঠে একটি গ্যাসের মধ্যে নিমজ্জিত অনেকগুলি সমান্তরাল ধাতব তার থাকে। প্রকোষ্ঠের দেওয়াল ও তারগুলির মধ্যে এক ধরনের বৈদ্যুতিক আধান সৃষ্টি করা হয়। যখন কোনও অতিপারমাণবিক কণা এই প্রকোষ্ঠে প্রবেশ করে, তখন প্রকোষ্ঠের ভেতরের গ্যাসটির ইলেকট্রনগুলি প্রপাতাকারে মুক্তিলাভ করে। ফলে তারগুলিতে বৈদ্যুতিক প্রবাহের সৃষ্টি হয় এবং এই বৈদ্যুতিক প্রবাহগুলির মান পরিগণক যন্ত্র বা কম্পিউটারে লিপিবদ্ধ ও প্রক্রিয়াজাত করা হয়। 

জীবনী
জর্জ শার্পাকের জন্ম পোল্যান্ডের দাব্রোভিৎসা গ্রামে (বর্তমানে ইউক্রেনের ডুব্রোয়েটিসিয়া) ইহুদি বাবা-মা আন্না (সাপিরো) এবং মরিস চারপকের ঘরে জন্মগ্রহণ করেন। শার্পাকের বয়স যখন সাত বছর, তখন তার পরিবার পোল্যান্ড থেকে প্যারিসে চলে যায়। ১৯৪১ সালে লিসে সাঁ-লুইয়ে গণিত বিষয়ে পড়াশোনা শুরু করেন।CERN  অভিনেতা ও চলচ্চিত্র পরিচালক অঁদ্রে শার্পাক তাঁর ভাই।

তথ্যসূত্র

বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ফরাসি পদার্থবিজ্ঞানী
বিষয়শ্রেণী:১৯২৪-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ফরাসি নোবেল বিজয়ী
বিষয়শ্রেণী:পোলীয় নোবেল বিজয়ী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:বেগবর্ধক পদার্থবিদ